BASES QUE REXERÁN O CONCURSO DE MÉRITOS DO POSTO DE DIRECCIÓN DO CONSERVATORIO PROFESIONAL DE MÚSICA MUNICIPAL “REVERIANO SOUTULLO” E ESCOLA DE MÚSICA MUNICIPAL “VILA DO CORPUS” DE PONTEAREAS
ADMINISTRACIÓN LOCAL — Municipal — Ponteareas (Persoal, oposicións, 09/07/2019)

Vistas as Bases reguladoras do procedemento de concesión de axudas municipais de apoio ao estudo para o curso 21019/2020, asinadas pola Concelleira de Ensino, Participación Cidadá e Réxime Interior, co seguinte literal: A Lei orgánica 8/2013, do 9 de decembro, para a mellora da calidade educativa, modifica os artigos 133, 134 e 135 da Lei orgánica 2/2006, do 3 de maio, de educación, relativos á selección da dirección dos centros docentes públicos que imparten as ensinanzas reguladas nesta lei, os requisitos para ser candidatos a director/a e o procedemento de selección. Entre os requisitos para presentar candidatura á dirección, o artigo 134.1. c) da lei inclúe o de estar en posesión da certificación acredidativa de ter superado un curso de formación sobre o desenvolvemento da función directiva, impartido polo Ministerio de Educación, Cultura e Deporte ou polas administracións educativas das comunidades autónomas e establece tamén que as características do curso de formación serán desenvolvidas regulamentariamente polo Goberno e que as certificacións terán validez en todo o territorio nacional. As características do curso de formación sobre o desenvolvemento da función directiva foron establecidas polo Real decreto 894/2014, do 17 de outubro, polo que se desenvolven as características do curso de formación sobre o desenvolvemento da función directiva (BOE núm.270, do 7 de novembro), que na súa disposición transitoria única, punto 1, estableceu que a partir dos cinco anos seguintes á entrada en vigor da Lei orgánica 8/2013, do 9 de decembro, o persoal docente que estivese en posesión de habilitacións ou acreditacións da dirección de centros públicos expedidas con anterioridade á entrada en vigor da mencionada lei podería participar nos procedementos selectivos de dirección de centros públicos tras a superación dun curso de actualización de competencias directivas sen necesidade de realizar o curso de formación. Así mesmo, no punto 2 da mencionada disposición transitoria única establécese o mesmo para os que, no momento da entrada en vigor da Lei orgánica 8/2013, do 9 de decembro, ou durante os cinco anos seguintes, estivesen exercendo un posto de director ou directora nun centro docente público. Así mesmo, establécese que a superación dun curso de actualización de competencias directivas en ningún caso será necesaria para a renovación do nomeamento da dirección, prevista no artigo 136.2 da mencionada lei. No artigo 135.1 establécese que para a selección das direccións nos centros públicos as administracións educativas convocarán concurso de méritos e establecerán os criterios obxectivos e o procedemento de selección, así como os criterios de valoración dos méritos do/da candidato/a e do proxecto presentado. Procede convocar concurso de méritos para seleccionar a dirección do Conservatorio Profesional de Música Municipal “Reveriano Soutullo” e da Escola de Música Municipal “Vila do Corpus”, centro educativo que remata o seu mandato no actual curso académico 2018/19. A convocatoria axústase ao previsto na Lei orgánica 8/2013, do 9 de decembro, para a mellora da calidade educativa, e aos preceptos que se manteñen vixentes do Decreto 29/2007, do 8 de marzo, polo que se regula a selección, nomeamento e cesamento dos directores e directoras dos centros docentes públicos que imparten as ensinanzas reguladas na Lei orgánica 2/2006, do 3 de maio, de educación. Convócase concurso de méritos para seleccionar e nomear a dirección do Conservatorio Profesional de Música Municipal “Reveriano Soutullo” e Escola de Música Municipal “Vila do Corpus” de Ponteareas onde se imparten ensinanzas reguladas na Lei orgánica 2/2006, do 3 de maio, de educación. A selección realizarase de conformidade cos principios de igualdade, publicidade, mérito e capacidade.2.1. Para participar neste concurso de méritos para ser nomeada/o directora ou director do centro docente público deberán reunirse os seguintes requisitos: a) Ser empregado/a público dun corpo docente a que se refire a Lei orgánica 2/2006, do 3 de maio, de educación. b) Ter unha antigüidade de polo menos cinco anos como empregado/a público/a na función docente. c) Ter impartido docencia directa, durante un período de polo menos cinco anos, nalgunha das ensinanzas das que ofrece o centro a que se opta. d) Estar en posesión da certificación acreditativa de ter superado un curso de formación sobre o desenvolvemento da función directiva, ou curso de actualización de competencias directivas, tal e como se establece no Real decreto 894/2014, do 17 de outubro, polo que se desenvolven as características do curso de formación sobre o desenvolvemento da función directiva establecido no artigo 134.1. c) da Lei orgánica 2/2006, do 3 de maio, impartido pola Consellería de Educación, Universidade e Formación Profesional, o Ministerio de Educación e Formación Profesional, ou polas administracións educativas das restantes comunidades autónomas. Serán, así mesmo, válidas a superación dos cursos organizados por persoas físicas ou xurídicas determinadas por unha Administración educativa, sempre que conste expresamente que foron autorizados para os efectos establecidos no artigo 134.1. c) da Lei orgánica 2/2006, do 3 de maio, de educación. e) Estar en situación de servizo activo e estar prestando servizos no Conservatorio Profesional de Música Municipal “Reveriano Soutullo” de Ponteareas. f) Presentar un proxecto de dirección nos termos previstos no artigo seguinte.2.2. Todos os requisitos enumerados anteriormente, deberán posuírse e ser acreditados na data en que remate o prazo de presentación de solicitudes, con excepción do requisito establecido no apartado d) que deberá ser xustificado con posterioridade tal como se prevé na disposición adicional primeira.2.4. De conformidade co establecido no artigo 15.4 do Decreto 29/2007, do 8 de marzo, a avaliación negativa do desempeño da dirección é causa de exclusión da participación no concurso de méritos para acceder á dirección dun centro docente público durante un período de tres anos.3.1. A solicitude de participación no concurso de méritos dirixirase ao Sr. Alcalde Presidente do Concello de Ponteareas e deberán presentarse no rexistro xeral de entrada da casa do Concello co enderezo: Xardins da xiralda s/n, cp: 36860, en horario de 9 a 14 h. Xunto coa solicitude achegarase ademais: a) Documentación acreditativa dos méritos académicos e profesionais alegados en relación co baremo que se publica como anexo II deste anuncio. b) De ser o caso, documentación acreditativa de ter superado o curso de formación ou o curso de actualización sobre o desenvolvemento da función directiva. c) O proxecto de dirección que inclúa, polo menos, unha análise da situación, as áreas de mellora, os obxectivos do proxecto, as liñas de actuación, a súa temporalización, os recursos e a organización do centro e os indicadores para a súa avaliación. No proxecto de dirección deberá facerse referencia, entre os seus obxectivos xerais e as liñas prioritarias de actuación, ao previsto nos artigos 17 e 18 do Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. O proxecto de dirección non excederá os 30 folios DIN A4, a unha cara, nun tipo de letra Times New Roman; tamaño de letra 12; espazo entre liñas 1,5.3.2. Así mesmo, os participantes no concurso de méritos remitirán ao centro unha copia do seu proxecto de dirección. Este proxecto estará á disposición dos membros do claustro de profesores e do consello escolar na secretaría do centro durante un período mínimo de 10 días lectivos, no horario que estableza a dirección do centro. No taboleiro de anuncios da sala de profesores exporase unha relación das candidaturas presentadas, así como o prazo e o horario en que poderán verse os proxectos de dirección na Secretaría.3.3. A solicitude, xunto coa documentación a que se alude no punto anterior, poderase presentar no Rexistro Xeral do Concello de Ponteareas ou en calquera das dependencias a que se alude no artigo 16 da Lei 39/2015, do 1 de outubro, do procedemento administrativo común das administracións públicas. No caso de que se opte por presentar a súa solicitude ante unha oficina de Correos, farase en sobre aberto para que a instancia sexa datada e selada polo persoal de Correos antes de ser certificada.3.4. As persoas aspirantes serán responsables da veracidade da documentación achegada e, conforme se indica no formulario da solicitude, declararán que esa documentación é copia fiel dos orixinais que constan no seu poder, sen prexuízo da posibilidade por parte da Administración de requirirlles en calquera momento a documentación orixinal. No caso de inexactitude, falsidade ou omisión en calquera dato ou documento achegado, isto comportará a perda do dereito á participación neste proceso, con independencia das responsabilidades que procedesen, conforme dispón o artigo 69.4 da Lei 39/2015, do 1 de outubro.3.5. Unicamente se terán en conta aqueles méritos debidamente xustificados dentro do prazo de presentación de solicitudes, sen prexuízo do establecido no artigo 4.2. deste anuncio. Os méritos achegados para a súa valoración deberán posuírse na data en que remate o prazo de presentación de solicitudes, coa excepción do curso de formación de dirección xa vista.4.1. O prazo de presentación de solicitudes e documentación será de quince días naturais contados a partir do día seguinte ao da publicación deste anuncio no Boletín Oficial da Provincia de Pontevedra (BOPP), na web municipal e do taboleiro de anuncios do centro educativo e do Concello. O prazo computarase dende a data de publicación do último dos anuncios citados.4.2. Agás a presentación do proxecto de dirección, se a restante documentación achegada non reunise os requisitos esixidos no presente anuncio, a comisión de selección requirirá a persoa interesada para que emende a falta ou xunte os documentos preceptivos no prazo de 3 días hábiles desde a súa notificación e coa indicación de que, se así non o fixese, non lle serán tidos en conta ou, de ser o caso, realizarase a declaración de desistencia.5.1. No centro educativo constituirase a comisión de selección, nomeada pola Alcaldía e que terá a seguinte composición: a) Un funcionario/a ou laboral que pertenza ao grupo de titulación igual ou superior requerida para ser mestre de música no conservatorio municipal, designado/a pola Alcaldía, que exercerá a Presidencia. b) Dous músicos de reputada traxectoria en centros docentes públicos de ensinanza musical, designados pola Alcaldía. c) Unha profesora ou profesor elixido polo claustro de profesores, en reunión extraordinaria para estes efectos. No caso de producirse empate no número de votos, repetirase unha vez a votación e, de persistir o empate, dirimirase por sorteo. d) Un membro do consello escolar, elixido por e entre os membros do consello escolar. No caso de producirse empate no número de votos repetirase unha vez a votación e, de persistir o empate, dirimirase por sorteo.5.2. Actuará como secretaria ou secretario da comisión o representante do claustro de profesores.5.3. A representación do consello escolar do centro non poderá recaer no alumnado que estea matriculado nun curso inferior a terceiro de educación secundaria obrigatoria.5.4. En ningún caso, as persoas candidatas á Dirección poderán formar parte da comisión de selección.5.5. Designaranse suplentes das persoas membros da comisión de selección en cada un dos ámbitos de representación, que actuarán en substitución das persoas titulares cando exista causa xustificada que impida a actuación destas.5.6. Ás persoas membros da comisión de selección seranlles de aplicación as normas sobre abstención e recusación previstas nos artigos 23 e 24 da Lei 40/2015, do 1 de outubro, de réxime xurídico do sector público.5.7. A Dirección do centro efectuará a proposta de nomeamento dos representantes do claustro e do consello escolar na comisión de selección á Alcaldía, no prazo dos cinco días naturais seguintes ao de remate do prazo de solicitudes establecido no artigo catro deste anuncio, sen que se teñan en consideración posibles ampliacións do mesmo.5.8. A non elección das persoas representantes do claustro de profesores ou do consello escolar non impedirá a constitución e o normal funcionamento da comisión de selección.5.9. A composición da comisión de selección publicarase no taboleiro de anuncios do centro e na web do Concello.6.1. Recibidas as solicitudes, a comisión de selección comprobará que o persoal aspirante reúne os requisitos establecidos neste anuncio e notificaralle ao persoal aspirante a admisión ou rexeitamento da súa petición.6.2. Contra o rexeitamento da solicitude, os aspirantes poderán presentar reclamación perante a propia comisión seleccionadora, no prazo de cinco días naturais contados desde o día seguinte ao da notificación do rexeitamento da solicitude.6.3. A comisión de selección valorará os méritos académicos e profesionais de cada aspirante, de acordo co baremo que se publica como anexo II deste anuncio.6.4. A comisión de selección valorará, así mesmo, os proxectos de dirección, de acordo co establecido no baremo que se publica no anexo II desta orde, ata 12 puntos, que se desglosarán do seguinte xeito: a) Calidade e viabilidade do proxecto de dirección (obxectivos básicos, liñas de actuación, plans de mellora), ata 6 puntos b) Adecuación ás características do centro e a súa contorna educativa (características do alumnado, características do centro e dos ensinos que imparte, contorna social, cultural e económica, relacións do centro coa comunidade educativa e outras institucións), ata 3 puntos c) Adecuación á organización interna do centro que figura no proxecto (relacións cos órganos de participación no control e xestión do centro, organización do equipo directivo, distribución de funcións e tarefas, coordinación e formas de participación dos órganos de coordinación docente), ata 3 puntos A comisión de selección deberá ter en conta na cualificación dos proxectos de dirección presentados a súa adecuación ás condicións establecidas nesta convocatoria, podendo deixar de valorarse os proxectos que incurran en graves defectos de forma. No caso de que a comisión comprobase fehacientemente que algún proxecto de dirección non é orixinal, non procederá á avaliación do mesmo coa conseguinte exclusión do candidato ou candidata do proceso de selección. A comisión de selección poderá ter unha entrevista co profesorado que presentou candidatura se considera necesario clarificar algúns aspectos do proxecto de dirección. Cando a Comisión de Selección decida a realización desta entrevista, deberá efectuala a todos e cada un dos candidatos e candidatas. As persoas candidatas serán citadas a través do taboleiro de anuncios da sede da Comisión, tamén no Centro educativo e na páxina web do Concello, con indicación do lugar, data e hora en que deberán presentarse e cunha antelación mínima de 48 horas. A orde de entrevista iniciarase por orden alfabética do primeiro apelido de cada unha das persoas. Os integrantes da comisión formularán as preguntas que consideren oportunas para a avaliación da calidade do proxecto e a súa adecuación á realidade e necesidades do centro.6.5. A cualificación do proxecto de dirección será a media aritmética das cualificacións de todas as persoas membros presentes da comisión. Cando entre as puntuacións outorgadas polos membros da comisión exista unha diferenza de tres ou máis enteiros, serán automaticamente excluídas as cualificacións máxima e mínima, e calcularase a puntuación media entre as cualificacións restantes. No caso de empate entre cualificacións máximas ou mínimas, unicamente será excluída unha delas.6.6. Contra as puntuacións outorgadas pola comisión de selección poderá presentarse reclamación ante a propia comisión no prazo de cinco días hábiles computados a partir do día seguinte ao da súa publicación no taboleiro de anuncios do centro educativo e na páxina web do Concello.6.7. Cada persoa membro da comisión elaborará un sucinto informe xustificativo da súa cualificación do proxecto de dirección deixando copia do mesmo no expediente.7.1. Transcorrido o prazo de reclamacións e, se é o caso, resoltas estas, a comisión de selección establecerá a puntuación final obtida polos aspirantes e seleccionará a candidata ou candidato que proporá como directora ou director do centro, para o seu nomeamento pola xunta de goberno local.7.2. Para poder ser seleccionada e nomeada para a dirección é necesario obter polo menos seis puntos no proxecto de dirección.7.3. No caso de se produciren empates na puntuación total das persoas aspirantes, estas dirimiranse atendendo sucesivamente aos seguintes criterios: a) Maior puntuación no proxecto de dirección. b) Maior puntuación na epígrafe 2 do baremo. c) Maior puntuación na epígrafe 1 do baremo. Contra a decisión da comisión de selección, que resolve definitivamente o concurso de méritos de selección e nomeamento da dirección do centro, cabe recurso de alzada, no prazo dun mes, ante a Alcaldía do Concello de Ponteareas. 9.1. A Alcaldía procederá a nomear directora ou director a persoa proposta pola comisión avaliadora.9.2. Antes do nomeamento, o candidato se compromete a firmar un pacto de exclusividade co Concello de Ponteareas polo que recibirá a compensación económica prevista no Convenio Colectivo e terá plena dedicación ao cargo de director/a do Conservatorio. Asemade percibira unha compensación economica especificada no anexo II do convenio colectivo de Persoal laboral, denominado Complemento de Responsabilidade por un importe de 208,09 €/mes 9.3. Os nomeamento da dirección realizaranse con efectividade do 1 de setembro de 2019 e en todo caso, antes do comenzo do curso escolar 2019/20, e por unha duración de catro anos, prorrogables de acordo co previsto no artigo 136 da Lei orgánica 2/2006, do 3 de maio, de educación, segundo a redacción dada pola Lei 8/2013, do 9 de decembro, para a mellora da calidade educativa. Nos supostos de ausencia de candidatos, ou cando a comisión correspondente non seleccione ningún candidato, a dirección será nomeada pola Alcaldía, oído o claustro de profesores e o consello escolar, por un período de dous anos, entre o profesorado que reúna os requisitos establecidos no artigo 2 desta orde. Poderá participar neste concurso de méritos o persoal docente que non reúna o requisito establecido no artigo 2. d) da presente orde. O seu nomeamento farase coa obriga de realizar o curso de formación ou, se fose o caso, de actualización de competencias directivas durante o curso académico 2019/20. Tamén, con carácter excepcional, poderán nomearse directoras e directores extraordinarios ou accidentais que non reúnan o requisito establecido no artigo 2. d) deste anuncio. Estas Bases poderán ser impugnadas mediante recurso potestativo de reposición ante a Alcaldía de Ponteareas no prazo dun mes contado a partir do día seguinte ao da súa publicación, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante un recurso contencioso-administrativo ante o xulgado do Contencioso-Administrativo de Pontevedra, no prazo de dous meses, de acordo co establecido no artigo 46 da Lei 29/1998, do 13 de xullo, reguladora da xurisdición contencioso-administrativa.” Visto o informe do asesor Xuridico, da interventora Minicipal e documentos obrantes no expediente e en uso das facultades conferidas pola lexislación vixente, 1º) Aprobar as Bases que rexerán o concurso de méritos do posto de Dirección do Conservatorio Profesional de Música Municipal “Reveriano Soutullo” e Escola de Música Municipal “Vila do Corpus” de Ponteareas tal e como figuran redactadas, e a súa convocatoria 2º) Publicar as mesmas no Taboleiro de anuncios municipal, na páxina web do Concello e no Boletín Oficial da Provincia.3º) O prazo de admisión de solicitudes será de quince días naturais contados a partir do día seguinte ao da publicación deste anuncio no Boletín Oficial da Provincia de Pontevedra (BOPP), na web municipal e do taboleiro de anuncios do centro educativo e do Concello. O prazo computarase dende a data de publicación do último dos anuncios citados. Mándao e asínao o Sr. Alcalde, don Xosé Represas Giráldez, en Ponteareas. Documento asinado electrónicamente.